Германия е новият "болен човек" на Европа :: Шок NEWS
Начало » Анализ » Германия е новият "болен човек" на Европа
Германия е новият "болен човек" на Европа
19-10-2019 0 143
Германия се превръща в новия "болен човек" на Европа на фона на забавянето на глобалната икономика и търговската война между САЩ и Китай, смятат икономисти от Credit Suisse, пише money.bg.
"Спадът на търговията остава предизвикателство за най-голямата икономика в Европа. Някога основният двигател на Еврозоната, сега тя се представя под очакваното, като огромният търговски дисбаланс остава сериозна тежест за страната", пише екип от експерти от инвестиционната банка, цитиран от Fox Business.
Експертите виждат два пътя, по които Берлин може да реши своите икономически проблеми - с края на търговската война между Вашингтон и Пекин и/или с фискални стимули вътре в страната. И ако разрешаването на първия казус не е в ръцете на германските власти, то вторият е опция.
"Германският БВП се сви през второто тримесечие за втори път в рамките на последната година, а анализаторите акцентират върху риска от допълнителен спад", посочват от своя страна икономисти от инвестиционната банка Nomura.
През следващите месеци се появиха редица сигнали в тази посока, като през юни обемът на промишленото производство се сви с по-бърз темп от очакваното - с 1,5 на сто при очаквания за спад от 0,5 на сто. На годишна база към края на първите шест месеца на годината показателят е с 5,2% надолу.